Ja, vi tilbyr briller med styrke for alle våre blålysbriller, i alle mulige innfatning- og glassfargekombinasjoner. Vi kan tilby et bredt utvalg av pluss- og minusstyrker (SPH) og cylinder (CYL), også til deg som trenger høye brillestyrker. Våre enstyrkeglass (single vision) er tilgjengelig med styrker mellom SPH –10.00 og +10.00 og cylinder opp til CYL +/- 4.00. Hvis du har brilleseddel med verdier utenfor disse områdene, ta gjerne kontakt med oss så skal vi prøve å hjelpe deg. Vi tilbyr i tillegg flerstyrkeglass (progressive glass), også kalt progressive briller. Du kan velge mellom tre brilleglass-materialer, for alle typer styrkeglass: Standard CR-39 (indeks 1,50), høy-indeks 1,60 og høy-indeks 1,67. En høyere indeks betyr et tynnere og lettere brilleglass, noe som kan være spesielt gunstig for de som trenger høyere styrke. For brillesedler med høyere SPH enn +/-2,00 anbefaler vi generelt 1,60 indeks, mens for høyere SPH enn +/-4,00 anbefaler vi 1,67 indeks. Men du står selvsagt fritt til å velge standard CR-39 selv med høyere styrke. Vil tilbyr også lesebriller, uten brilleseddel med lik styrke på begge øyne, for styrker mellom +0,25 og +4,00. Blålysbriller uten styrke er også tilgjengelig, og kan være et godt alternativ for personer som bruker kontaktlinser eller for dem som ikke trenger styrke. Du kan velge mellom briller uten styrke (non-prescription), med styrke (prescription) og lesebriller (readers) på produktsidene våre. Velger du briller med styrke vil du få opp en ny meny.For bestilling av briller med styrke trenger du en oppdatert synstest og brilleseddel. Verdiene i seddelen er oppgitt for høyre øye (“OD”, “H”, “R” eller “RE”) og venstre øye (“OS”, “V”, “L” eller “LE”). Du kan enten selv fylle inn verdiene fra brilleseddelen eller sende den til oss senere etter du har bestilt på nettsiden vår. Sørg for at pupillavstand (PD) er inkludert i brilleseddelen, hvis ikke kan du prøve å ringe optikeren din eller besøke en optikerforretning for å få den målt. Hvis ikke dette er mulig, ta kontakt så hjelper vi deg videre. I menyen vår velger du enten å legge inn én PD-verdi som gjelder for begge øyne (Single PD) eller to PD-verdier – én PD-verdi for hvert øye (Dual PD). Merk at PD er ulik for avstandsbriller og lesebriller. Det fins også gratis apper på markedet, slik som for eksempel “EyeMeasure”, som er tilgjengelig både for iOS og Android og er enkel å bruke. For avstandsbriller vil «Far PD» være korrekt PD, mens for lesebriller velger man «Near PD». Rund opp/ned til nærmeste halve millimeter (mm). Dersom du har felt som står tomme (--), har verdien 0 eller hvor det står NONE trenger du ikke fylle ut disse verdiene i menyen. SPH og CYL er i menyen vår satt lik 0.00 som standard, mens AXIS (AXE) og ADD er lik N/A, og du endrer selv disse om du har fått oppgitt verdier i brilleseddelen for disse feltene. OBS! ADD angir lesetillegg for å se på nært hold og feltet skal kun benyttes om du skal bestille lesebriller eller databriller (terminalbriller). For avstandsbriller skal du som hovedregel ikke fylle inn ADD.